**JÁTÉKSZABÁLYZAT**

**A „MŰVÉSZETEK VILÁGNAPJA KVÍZJÁTÉKHOZ”**

**I. Általános Játékszabályzat**

A **Komló Város Önkormányzat Közösségek Háza és Színház Művelődési Központ** (7300 Komló 48-as tér 1., adószám: 16626782-2-02), mint Szervező a jelen játékszabályzatban (továbbiakban: Játékszabályzat) meghatározott **„A művészetek világnapja” alkalmából kvízjátékot** szervez az alábbi feltételekkel:

1. A játék célja

A művészet világnapjának célja, hogy segítse a művészet fejlődését, terjesztését és élvezetét.

A művészet táplálja a kreativitást, az innovációt és a kulturális sokszínűséget, és fontos szerepet játszik a tudás megosztásában, a kíváncsiság és a párbeszéd ösztönzésében szerte a világon. A művészet fejlődésének előmozdítása eszköz lehet a szabad és békés világ eléréséhez is.

A művészetek világnapjának ünnepségei hozzájárulnak a művészi alkotások és a társadalom közötti kapcsolat erősítéséhez, ösztönzik a művészi kifejezések sokféleségének fokozott tudatosítását és hangsúlyozzák a művészek hozzájárulását a fenntartható fejlődéshez.

"Szervezetünk tehát tisztelegni kíván a művészek és az intézmények által mutatott szolidaritás előtt egy olyan időben, amelyben a művészet a globális egészségügyi, gazdasági és társadalmi válság hatásainak teljes erejétől szenved"

Audrey Azoulay

UNESCO főigazgatója

2. A játék leírása

2.1 A kvízjáték a Szervező saját Facebook oldalán, https://www.facebook.com/kozossegek.haza keresztül zajlik. Az fotók a szavazás során az alábbi helyekről érhető el:

2.1.1 A Komló Város Önkormányzat Közösségek Háza és Színház Művelődési Központ Facebook oldala <https://www.facebook.com/kozossegek.haza>

2.1.2 A Komló Város Önkormányzat Közösségek Háza és Színház Művelődési Központ honlapja <https://khszinhaz.hu>

2.2 A játékban részt vevők válaszolnak a kvízkérdésekre, majd az elküld gomb megnyomásával kifejezetten hozzájárulnak az adataik játék időtartama alatti kezeléséhez. Az adatokat a játék eredményhirdetése után legfeljebb 30 napig őrizzük a játékszabályzatban meghatározottak szerint.

2.3 A Komló Város Önkormányzat Közösségek Háza és Színház Művelődési Központ hivatalos közleményeit Szervező a Komló Város Önkormányzat Közösségek Háza és Színház Művelődési Központ honlapján teszi közzé: https://khszinhaz.hu

3. A játék menete

3.1. A játékot első sorban komlói lakosoknak és a Komló térségében élőknek szervezzük, de a játékban bárki részt vehet, akinek kedve van egy jó kvízhez.

3.2. Egyénileg lehet nevezni, csoportok jelentkezését nem tudjuk fogadni.

3.3. A beküldött kérdőíveket értékeljük és a helyes választ beküldők közül nyertest választunk, valamint a közösségi oldalunkon közzétesszük az általa megadott nevet.

A ”Művészetek világnapja kvízjáték” időpontjai a 6. pontban találhatók. A Szervező fenntartja a jogot a változtatásra, amit minden esetben a honlapján közzétesz.

4. Részvételi jogosultság

Az érvényes nevezéshez az alábbiak szükségesek:

4.1 A beküldő érvényes nevezése a játékra, azaz a kvíz teljes körű kitöltése és visszaküldése.

4.2 A kvíz beküldője egyértelmű hozzájárulását adja a szervezőknek az adatok befogadására, a játék ideje alatt azok tárolására és a megjelölt név közösségi oldalakon történő közzétételére. Az értékelés után az eredményhirdetésnél a személyes adatok védelme érdekében felvesszük a kapcsolatot a nyertesekkel. A kvíz válaszok a játék lezárása, azaz a nyeremény átadása után törlésre kerülnek, de legkésőbb 2021.május 15-ig őrizzük.

4.4 A játékon való részvétel nem illeti meg a Szervezőket, illetve a játék lebonyolításban együttműködő partnerek vezető tisztségviselői, munkavállalói, megbízottjai, valamint ezen személyeknek a közeli hozzátartozói.

5. A kvízjáték értékelése

5.1 A beérkezett válaszok helyes/helytelen vizsgálata. A nyereménysorsoláson a helyes választ adók vehetnek részt.

5.2 Szervező fenntartja a lehetőségét a kvízjáték értékelési szempontjainak bővítésére.

6. A játék időszakai, határidői

Kvíz közzététele: beküldése: 2021. április 10.

A kvíz zárása: 2021. április 15. 12 óra

Válaszok értékelése: 2021. április 15.

Eredményhirdetés: 2021. április 15. 14:00

Szervező az időpontok változtatásának jogát fenntartja. A változásról honlapján és Facebook oldalán értesíti a résztvevőket.

7. Nyeremények

7.1 Könyv és ajándékcsomag 10.000,- Ft értékben

7.2 Az eredményhirdetést követően a nyertes(ek) nevét közzétesszük a közösségi oldalunkon, a nyerteseket privát üzenetben is értesítjük.

8. Nyereményjátékból való kizárás

Szervező jogosult a közerkölcsöt, jó ízlést sertő, a szervezők céljaival ellentétes üzenetű, mások alapvető jogait sértő válaszokat eltávolítani, a beküldőjét a kvízjátékból indoklás nélkül kizárni.

9. Játékszabályzat elfogadása

9.1 A nyereményjátékban való részvétellel a beküldő játékos kijelenti, hogy elolvasta, megértette és elfogadja a fenti feltételeket. Ezt a beküldéskor a jelentkezési lap kitöltésével egyidejűleg a „Játékszabályzat elfogadása” checkbox bejelölésével megerősíti. A nevezéskor kért adatokat (email cím, név) feltöltők önkéntesen adják meg, Szervező azokat kizárólag saját promóciós céljaira használja fel. Az Adatvédelmi nyilatkozat elfogadását a nevezéskor bejelölt check-box igazolja.

9.2 Az szervezők közösségi oldalainak látogatói a szervezők honlapján megismerhetik a „Játékszabályzat”-ot, és bármikor tájékozódhatnak a játék további részleteiről. A facebook oldalon megtekinthetők a feltöltött képek, a szavazás érvényességi idejében szavazni lehet, továbbá lehetőség van megtekinteni a szavazás állását illetve a képeket like-olni, megosztani, és kommentelni.

10. Felelősség kizárása

10.1 A játék nem szponzorált, nem felügyelt, nem adminisztrált a Facebook által, szervezése semmilyen módon nem kapcsolódik a Facebook-hoz, így a játékkal kapcsolatos felelősségét kizárja.

10.2 A játék mobileszközökön zajló, internet alapú közösségi kvízjáték, melynek technikai sajátosságaira Szervezőnek semmilyen ráhatása nincs, azt semmilyen módon befolyásolni nem tudja. Így Szervező az alkalmazás működésével, illetve a technikai háttérrel (internet szolgáltatással, mobileszközök működésével, megjelenítési és kompatibilitási problémákkal, stb.) kapcsolatos és azokból eredő hibákért a felelősségét kizárja.

10.3 A Szervező fenntartja a jogot, hogy a jelen szabályzatban foglalt feltételeket vagy magát a nyereményjátékot akár a nyereményjáték időtartama alatt egyoldalúan módosítsa vagy megszüntesse. A szabályzat módosításait, illetve a nyereményjáték esetleges megszüntetéséről szóló értesítést Szervező közzéteszi a játék hivatalos felületein. A játékosok felelőssége, hogy ezekről megfelelően tájékozódjanak.

A kvízjátékhoz jó szórakozást kívánnak:

Komló Város Önkormányzat Közösségek Háza és Színház Művelődési Központ munkatársai

**II. Adatvédelmi nyilatkozat**

Adatkezelési tájékoztatás a **„A művészetek világnapja” alkalmából kvízjáték** nyereményjátékhoz

A nyereményjáték szervezője a Komló Város Önkormányzat Közösségek Háza és Színház Művelődési Központ (székhely: 7300 Komló 48-as tér 1.; adószám: 16626782-2-02), továbbiakban Szervezők, nyereményjátékot hirdet „ A művészetek világnapja - Kvízjáték” (továbbiakban: „Nyereményjáték”) címmel. A Nyereményjáték kiírását, megszervezését, a részvétel feltételeit, a nyertesek megállapítását és közlését, valamint az azzal kapcsolatos valamennyi adatkezelési és adatvédelmi kérdést a jelen részvételi szabályzat rendezi, az alábbiak szerint.

A Játékban való részvétel feltételei:

A Nyereményjátékban kizárólag a kvízjáték űrlapját kitöltő és a kért adatokat pontosan beküldő személyek vehetnek részt.

A Nyereményjáték játékszabályzata részletesen tartalmazza, a játék részvételi feltételeit, a nevezés és a szavazás menetét, a díjkiosztó időpontjait és helyszíneit illetve a fődíjat. A Játékleírás az alábbi linken érhető el: <https://kozossegekhaza.khszinhaz.hu/dokumentumok>

Adatkezelési nyilatkozat

A Nyereményjáték során a Szervezők, mint adatkezelők az alábbi személyes adatokat kezelik:

 - a játékra nevezők részéről:

* beküldő neve
* beküldő email címe

Az adatkezelés célja a Nyereményjáték lefolytatása és díjainak átadása.

A személyes adatok kezelésének jogalapja a Nyereményjáték lefolytatására és az abban való részvételre vonatkozó feltételek teljesítése.

Az adatkezelés a játéksorozat végéig tart. Ezt követően a Szervezők a résztvevők személyes adatait törlik legkésőbb 2021. május 15-ig.

A Nyereményjátékban résztvevők adatait nem továbbítja, illetve a nyertesek nevének honlapján, illetve Szervező saját facebook oldalán történő megjelenítése kivételével nem hozza nyilvánosságra.

Az adatkezelés további feltételeit a Komló Város Önkormányzat Közösségek Háza és Színház Művelődési Központ adatkezelési tájékoztatója tartalmazza, amely a <https://kozossegekhaza.khszinhaz.hu/dokumentumok> weboldalon érhető el.